

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Képviselő-testület 2022. december 5.-i rendes ülésére**

**Telki viziközművek 15 éves Gördülő Fejlesztési Terv jóváhagyása**

**A napirendet tárgyaló ülés dátuma**: **2022.12.05.**

**A napirendet tárgyaló ülés:** **Pénzügyi Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**: A viziközmű szolgáltatásról szóló 2011.évi CCIX. törvény

**3.Költségkihatások és egyéb szükséges feltételeket, illetve megteremtésük javasolt forrásai:** Költségvetési források a víziközmű használati díj terhére

**4. Tényállás bemutatása:**

A 2011. évi CCIX. törvény a víziközmű-szolgáltatásról rendelkezik a vízi közművek 15 éves Gördülő Fejlesztési Tervének elkészítéséről. Az említett törvény 11. §-a részletezi a feladat ellátás módját, melynek lényege, hogy a víziközmű-szolgáltatás (vízellátás, szennyvízelvezetés és – tisztítás) ellátásért felelőse, jelen esetünkben az önkormányzatnak el kell készítenie és meg kell küldenie a Magyar Energetikai és Közmű Szabályozási Hivatalhoz (MEKH) a 15 évre szóló, úgynevezett Gördülő Fejlesztési Tervet, amely két részből áll: Felújítási és Pótlási Tervből, valamint a Beruházási Tervből.

Ez a fejlesztési terv tartalmazza a vízi közműveken, vezetékeken, műtárgyakon, szennyvíztisztító telepen 15 év alatt elvégzendő fejlesztéseket és beruházásokat tartalmazza. A tervek végrehajtását a MEKH ellenőrzi.

A törvény rendelkezéseinek megfelelően ill., részben az önkormányzati feladatokat is átvállalva az ÉDV Zrt. 2021. augusztusában elkészítette a 2022.évre vonatkozó Gördülő Fejlesztési Tervet.

Az érintett időszakra a gördülő fejlesztési tervek a képviselő-testület 2021. szeptemberi ülésén jóváhagyta.

2022. december elején az üzemeltető ÉDV Zrt. kérte a gördülő fejlesztési terven módosításokat vezessen át.

A módosítást a képviselő-testületnek el kell fogadnia, majd azt a Magyar Energetikai és Közmű Szabályozási Hivatal részére meg kell küldenie.

Telki, 2022. december 5.

Deltai Károly

polgármester

**Határozati javaslat**

 **Telki község Képviselő-testülete**

 **/2022.(XII. ) számú Önkormányzat Határozata**

**Telki viziközművek 15 éves gördülő fejlesztési Terv módosításáról**

Telki község Képviselő-testülete, úgy határoz, hogy jelen előterjesztés 1. sz. mellékletében szereplő Gördülő fejlesztési terv felújítási és pótlási, és beruházási terve módosításait, valamint a 2. sz. mellékletben szereplő Telki víz-és szennyvízközmű évi felújítási és rekonstrukciós terv módosítását elfogadja azzal.

A testület felhatalmazza a polgármestert a Gördülő Fejlesztési Terv módosításának a Magyar Energetikai és Közmű Szabályozási Hivatalhoz történő benyújtására.

Felelős: Polgármester

Határidő: azonnal